OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 2 Pv 338/14/8810	Spišská Nová Ves 15.03.2016 
EEČ: 2-68-257-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 16.2.2016 spisová značka 2 Pv 338/14/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 8. júna 2014 v čase okolo 01.00 h v katastri obce Vyšný Slavkov, okres Levoča, na lúke pred rekreačnou chatou  bez popisného čísla, v mieste zvanom Pod Hájom, fyzicky napadol XXXXX takým spôsobom, že mu jednou rukou lakťovou časťou obopol krk a ťahal ho k sebe, následne mu prsty ľavej ruky strčil do úst a ťahal mu spodnú časť sánky dopredu a pravou rukou ho asi trikrát udrel do oblasti hlavy, čím mu spôsobil otras mozgu ľahkého stupňa, prasklinu spánkovej kosti vľavo, pomliaždenie hlavy v čelovej oblasti vľavo, pomliaždenie ústnej dutiny a pomliaždenie krku s dobou liečenia a práceneschopnosti podľa znaleckého posudku v trvaní 14-21 dní. 

Uznesením prokurátora Okresnej prokuratúry Spišská Nová Ves zo dňa 16.2.2016, spisová značka 2 Pv 338/14/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	14 mesiacov
 
Odôvodnenie:
Prokurátorka Okresnej prokuratúry Spišská  Nová Ves uznesením sp. zn. 2 Pv 338/14/8810 zo dňa 17.10.2014 podľa § 216 ods. 1 písm. a), písm. b), písm. c) Tr. poriadku podmienečne zastavila trestné stíhanie vedené proti obvinenému XXXXX pre prečin ublíženia na zdraví podľa § 156 ods. 1 Tr. zákona   na tom skutkovom základe, že  dňa 8. júna 2014 v čase okolo 01.00 h v katastri obce Vyšný Slavkov, okres Levoča, na lúke pred rekreačnou chatou  bez popisného čísla, v mieste zvanom Pod Hájom, fyzicky napadol XXXXX takým spôsobom, že mu jednou rukou lakťovou časťou obopol krk a ťahal ho k sebe, následne mu prsty ľavej ruky strčil do úst a ťahal mu spodnú časť sánky dopredu a pravou rukou ho asi trikrát udrel do oblasti hlavy, čím mu spôsobil otras mozgu ľahkého stupňa, prasklinu spánkovej kosti vľavo, pomliaždenie hlavy v čelovej oblasti vľavo, pomliaždenie ústnej dutiny a pomliaždenie krku s dobou liečenia a práceneschopnosti podľa znaleckého posudku v trvaní 14-21 dní.

Podľa § 216 ods. 2 Tr. poriadku obvinenému bola určená skúšobná doba v trvaní štrnástich (14) mesiacov.

Podľa § 216 ods. 3 Trestného poriadku bola obvinenému uložená povinnosť, aby v priebehu skúšobnej doby, v zmysle písomnej dohody uzatvorenej dňa 2.10.2014 so Všeobecnou zdravotnou poisťovňou, a.s.  zaplatil tejto poisťovni spôsobenú škodu z titulu vynaložených nákladov na poskytnutú zdravotnú starostlivosť, vo výške 797,42 eur.

Uznesenie o podmienečnom zastavení trestného stíhania obvineného XXXXX nadobudlo právoplatnosť dňa 11.11.2014 a skúšobná doba uplynula dňa 11.01.2015. 

Zo správ z Odboru kriminálnej polície v Spišskej Novej Vsi, z  Okresného úradu v Spišskej Novej Vsi, lustráciou na Okresnej prokuratúre Spišská Nová Ves, ako aj z odpisu z registra trestov bolo zistené, že  obvinený XXXXX sa v skúšobnej dobe od 11.11.2014 do 11.01.2015 nedopustil  žiadnej   trestnej   činnosti a ani  inej  protispoločenskej  činnosti,  ktorá  by svojím charakterom a závažnosťou odôvodňovala pokračovať v trestnom stíhaní.  

Súčasne Všeobecná zdravotná, a.s.  Krajská pobočka Prešov oznámila na tunajšiu prokuratúru, že obvinený XXXXX uhradil spôsobenú škodu v plnom rozsahu.

Podľa § 217 ods. 1 Trestného poriadku, ak obvinený  v priebehu skúšobnej doby viedol riadny život,  splnil  povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Vzhľadom na to, že obvinený splnil  podmienky pre  rozhodnutie v zmysle § 217 ods. 1 Trestného poriadku, bolo potrebné rozhodnúť tak, ako je uvedené vo výroku tohto uznesenia.
doplňte odôvodnenie 
Poučenie:
 Proti    tomuto    uzneseniu    je    prípustná    sťažnosť   obvineného   a 
                     poškodeného, ktorá  má odkladný účinok  (§ 217 ods. 3 Tr. poriadku). 
                     Sťažnosť sa podáva orgánu, proti ktorého  uzneseniu  smeruje  a  to  do 
                     troch (3) dní od jeho oznámenia (§ 187 ods. 1 Tr. poriadku). 
      ) 

JUDr. Eva Gardošíková
prokurátorka